ബാറുകളില് മദ്യത്തിന് വില തോന്നുംപടി ! പല ബാറുകളും മദ്യം വില്ക്കുന്നത് 20 ശതമാനത്തിലേറെ വില കൂട്ടി. മദ്യം വില്ക്കുന്നത് ബില്ലു നല്കാതെ ! ബില്ല് ചോദിച്ചാല് മദ്യവും നല്കില്ല. പല ബാറുകളിലും 24 മണിക്കൂറും മദ്യം അവൈലബിള് ! എല്ലാം കണ്ടിട്ടും കണ്ണടച്ച് എക്സൈസ്. പരാതിക്കാര് വേണമെങ്കില് തെളിവുകൊണ്ടുവരണമെന്നും എക്സൈസ് നിലപാട് തിരുവനന്തപുരം: സംസ്ഥാനത്ത് ബാറുകളില് മദ്യത്തിന് വില തോന്നും പടി. സര്ക്കാര് നിശ്ചയിച്ചിരിക്കുന്ന വിലയില് നിന്നും പത്തും 20 ശതമാനമാണ് പല ബാറുകളും ഈടാക്കുന്നത്. വില കൂട്ടി വില്ക്കുന്ന മദ്യത്തിന് ബില്ലും നല്കാറില്ല. ഇനി ആരെങ്കിലും ബില്ല് ചോദിച്ചാല് അവര്ക്ക് മദ്യം നല്കുകയുമില്ല. ഒപ്പം മദ്യം വില്ക്കേണ്ട സമയം മാത്രമല്ല, മറിച്ച് ഏതു സമയവും മദ്യം ബാറുകളില് സുലഭമാണ്. ഇക്കാര്യത്തില് എക്സൈസും വേണ്ടത്ര പരിശോധന നടത്താതെ ബാറുകാരെ സഹായിക്കുകയാണെന്നും ആക്ഷേപമുണ്ട്. ലോക്ഡൗണ് ഇളവിലാണ് ബാറുകളില് മദ്യം പാഴ്സല് നല്കാന് സര്ക്കാര് അനുവദിച്ചത്. ഇതിന് ബിവറേജസ് ഔട്ട്ലെറ്റിലെ വിലയെ ഈടാക്കാന് പാടുള്ളു. എന്നാല് ഇതു മുതലാവില്ലെന്നാണ് ബാറുകാരുടെ നിലപാട്. കഴിഞ്ഞയിടെ ബെവ്കോ മാര്ജിന് വര്ധിപ്പിച്ചതോടെ ബാറുകളുടെ ലാഭം കുറഞ്ഞിരുന്നു. ഇതോടെയാണ് പല ബാറുടമകളും വില വര്ധിപ്പിച്ചത്. കുപ്പി പൊട്ടിച്ച് പെഗ് കണക്കില് മദ്യം നല്കുമ്ബോഴാണ് വില നിശ്ചയിക്കാന് ബാറുകാര്ക്ക് അനുവാദമുള്ളു. ഈ സ്ഥാനത്താണ് ബാറുകാരുടെ ഈ കൊള്ള. ഇതിന് എക്സൈസും ഒത്താശ ചെയ്യുകയാണെന്ന പരാതി ഉയര്ന്നിട്ടുണ്ട്. പലയിടത്തും ബാറുകാരുടെ പടി വാങ്ങിയാണ് എക്സൈസ് ഇതിനു കൂട്ടുനില്ക്കുന്നത്. ബാറുകളിലെ വില പരിശോധിക്കണമെന്നാവശ്യപ്പെടുന്നവരോട് തെളിവു കൂടി നല്കണമെന്ന വിചിത്രവാദവും പലയിടത്തും എക്സൈസ് ചോദിക്കുന്നുണ്ട്.